( 409 ) 



convoita en son cuer , et vint au soudant et li 

 dist : a Sire, por mon service que fait vos ai, 

 donnés-moi un don. — Malakin,fait li soudans, 

 quel? — Sire , fait-il, se je Tosoie dire por la 

 hautece dont je n'ai mie tant comme elle, je le 

 diroie. » Li soudans, qui sages estoit et aperche- 

 vans, li dist : « Diles seurement che que vous 

 volés dire , car je vous aime moult et prise ; et 

 se chou est chose que je vous puisse donner 

 sauve m'ounour, saciés vraiement que vous Tau- 

 res, — Sire, fait-il, bien voell que vostre hou- 

 nors i soit sauve , ne encontre ne voel-je riens 

 demander ; mais s'il vos plaist , vostre fille me 

 donnés, et je le vos requier , car volentiers le 

 prenderai. » Li soudans estut et pensa un petit, 

 et vit bien ke Malakins estoit preus et sages et 

 bien poroit venir à grant hounour et à grant 

 bien, et que bien i seroit emploie , si li dist : 

 (( Malakin, par ma loy, vous m'avés grant chose 

 requise; car jou aine moult ma fille, et plus n'ai 

 d'oirs. Si comme vous savés bien et voirs est, 

 elle est née et estraite des plus hautes gens et des 

 plus vaillans de France ; car sa mère est fille au 

 conte de Pontiu; mais por chou que vous estes 

 vaillans et moult bien m'avés siervi , je le vous 

 donrai volentiers se elle l'ottrie. — Sire , fait 

 Malakins, encontre sa volenté n'en voel-je riens 

 faire. » Li soudans fist lors apeler la damoisiele 

 et elle i vint , et il li dist : « Ma biele fille , je 

 vous ai mariée, se il vous plaist. — Sire , fait- 

 elle, mes plaisirs i est bien , se vous le volés. » 



